TRUE DTAC พร้อมแล้ว
15 มกราคม 2566

TRUE DTAC พร้อมแล้ว
เหตุการณ์
เมื่อวันที่ 12 ม.ค. DTAC และ TRUE แจ้งต่อตลาดหลักทรัพย์ฯ ว่า คณะกรรมการบริษัทได้อนุมัติ
1) การประชุมผู้ถือหุ้นร่วมเสมือนจริงในวันที่ 23 ก.พ. เวลา 14.00 น. ตามเวลากรุงเทพฯ (ขึ้นเครื่องหมาย XM วันที่ 26 ม.ค.)
2) วันปิดสมุดสิทธิในการแลกหุ้น คือวันที่ 22 ก.พ.
3) วันซื้อขายหุ้นวันสุดท้ายของ DTAC และ TRUE วันที่ 20 ก.พ.
4) หุ้นใหม่ของ mergeco จะซื้อขายในวันที่ 3 มี.ค.
5) อัตราการแลกเปลี่ยนจะยังคงอยู่ที่ 1 หุ้นของ TRUE สำหรับ 0.60018 หุ้นของ mergeco และ 1 หุ้นของ DTAC สำหรับ 6.13444 หุ้นของ mergeco
6) ชื่อสุดท้ายของ mergeco ที่มีการประกาศออกมาคือ บมจ. ทรู คอร์ปอเรชั่น
เรามีมุมมองเชิงบวกต่อพัฒนาการของการควบรวมกิจการนี้หลังจากที่ข้อตกลงมีความล่าช้าหลายครั้ง สิ่งนี้ช่วยบรรเทาความกังวลของตลาดเกี่ยวกับข้อตกลงที่อาจยกเลิกและความล่าช้าที่ไม่มีกำหนดของข้อตกลง ซึ่งทำให้ราคาหุ้นของทั้ง 2 บริษัท ปรับลดลงไปชั่วขณะในมุมมองของเรา
ดังนั้น เราจึงคาดว่าราคาหุ้นจะตอบรับเชิงบวกจากพัฒนาการดังกล่าวในระยะสั้น อย่างไรก็ตาม เราจะไม่แปลกใจหากนักลงทุนบางรายตัดสินใจขายทำกำไรเมื่อราคาหุ้นเกินจุดสูงสุดล่าสุด คือ 51.25 บาท สำหรับ DTAC และ 5.7 บาทสำหรับ TRUE (ณ วันที่ 18 ก.พ. 2565) เราค่อนข้างกังวลว่าธุรกรรมการแลกเปลี่ยนหุ้นซึ่งทำให้หุ้นไม่สามารถซื้อขายได้เป็นเวลา 9 วันทำการอาจทำให้มีแรงขายออกโดยนักลงทุนสถาบันก่อนวันสุดท้ายของการซื้อขาย
มุมมอง KS
เราคงคำแนะนำ “ซื้อ” สำหรับทั้ง DTAC และ TRUE โดยคงราคาเป้าหมายปี 2566 ที่ 58.43 บาท สำหรับ DTAC และ 6.28 บาท สำหรับ TRUE หนุนจาก
1) กำไรที่ได้รับอย่างรวดเร็วจากค่าเสื่อมราคาของสินทรัพย์ที่ลดลงและค่าธรรมเนียมจากการโรมมิ่งคลื่นความถี่ที่ลดลง
2) ค่าใช้จ่ายในการดำเนินงาน (opex) และค่าใช้จ่ายในการลงทุน (capex) ที่ลดลงในระยะกลางถึงระยะยาวจากการรวมธุรกิจ
3) การประเมินมูลค่าใหม่ที่อาจเกิดขึ้นจากสภาพการแข่งขันที่ดีขึ้น การเพิ่มอัตราส่วนผลตอบแทนของเงินลงทุน (ROIC) และการกลับมามีสัดส่วนการถือหุ้นของต่างชาติ
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #ICT #TRUE #DTAC